**УПУТСТВО ЗА РОДИТЕЉЕ/ЗАКОНСКЕ ЗАСТУПНИКЕ/СТАРАТЕЉЕ УЧЕНИКА/ДЕЦЕ**

**1) Едукација о начинима и значају превенције COVID-19** у школској средини

 Први дан школске године и часови oдељењског старешине биће посвећени предавањима и дискусијама о начинима и значају превенције COVID-19 у школској средини.

 Едукативни материјали и видео филмови о начинима и значају превенције COVID-19 биће постављени на сајт школе и на видљивим местима у просторијама школе.

**2) Мере смањења ризика уноса корона вируса у школску средину**

Свако јутро треба да проверите телесну температуру својој деци пред полазак у школу.

Родитељи, ваша деца не треба да долазе у школу уколико имају повишену телесну температуру и/или симптоме респираторне инфекције.

**3) Одржавање физичке дистанце**

Родитељи или особе које доводе децу у школу не улазе у школу, већ децу доводе до улаза у школу или, још боље, до капије. Децу млађег узраста преузима дежурни учитељ и при том и деца и учитељ носе заштитну маску тако да она покрива нос, уста и браду.

Родитељ је у обавези да при уласку у школски објекат обавезно носи маску, тако да маска прекрива уста и нос, дезинфикује руке на улазу препаратом на бази 70% алкохола, и пређе преко постављене дезобаријере за обућу .Кад год је то могуће родитељи не треба да улазе у школу, како при довођењу, тако и у прихвату деце по завршетку наставе.

 Одржавати физичку дистанцу са другим особама у школи од најмање 1,5 метара.

 У периоду непосредно пре и после наставе и између школских часова (мали и велики одмор) у школи и дворишту школе не стварати гужве.

**4) Ношење маски**

 Обавезно је коришћење маске за време боравка у школи вашег детета

 − Маску ученик треба да носи при уласку у школу па све до доласка до своје клупе.

− Маска се обавезно користи и приликом одговарања и сваког разговора.

− Маска се обавезно користи и приликом било којег кретања ван клупе, приликом одласка на одмор или тоалет.

-Током боравка у школи могуће је да се користи било која маска (хируршка, епидемиолошка или платнена.

**5) Исхрана ученика у школи**

Због недовољног простора у школској трпезарији и одржавања потребне дистанце међу ученицима, ужина се неће сервирати првих недеља. Препорука је да ваша деца пре поласка у школу доручкују и да не доносе храну у школу (сендвиче, грицкалице итд.), већ само воду. Родитељи треба да обезбеде посебну флашицу са водом која ће бити само за потребе детета током боравка у школи.

**6)Поступак са ученицима са сумњом на инфекцију COVID** 19

1. **Уколико се симптоми појаве ван школе**

Јавити се у COVID – 19 амбуланту надлежног дома здравља. Не одлазити у школу и истовремено обавестити одељењског старешину вашег детета. Даље пратити препоруке лекара.

**2. Уколико се симптоми појаве у школи**

a) Особље школе је у обавези да вам одмах јави уколико се код вашег детета појаве симптоми , а такође и да одмах јави у COVID-19 амбуланту надлежног дома здравља. Истовремено надлежна особа у школи коју одређује директор школе обавештава надлежни институт/завод за јавно здравље

б) О ученику, у соби за изолацију до доласка родитеља, потребно је да брине једна особа користећи маску и рукавице, а просторију након одласка детета очистити и дезинфиковати.

 Тим за сарадњу школе са породицом